manuel_rodríguez_alonso | Blog Xerais\nArtigos do blog coa categoría: manuel_rodríguez_alonso\nFalece o crítico Manuel Rodríguez Alonso, coautor do «Dicionario Xerais de Primaria»\nPublicado o 24 Setembro, 2015 nas categorías Noticias\nFaleceu onte en Pozuelo (Madrid) o crítico, ensaísta e filólogo Manuel Rodríguez Alonso, coautor do Dicionario Xerais de Primaria, quen exercía a crítica literaria en Galicia, especialmente desde o seu blog Bouvard e Pécuchet. Desde Xerais queremos expresar as nosas condolencias polo seu falecemento. Rodríguez Alonso era licenciado en Filoloxía pola USC e doutor pola Universidade Autónoma de Madrid.\n«A boca da terra», de Manuel Rivas, o libro máis recomendado pola Tabela dos libros\nPublicado o 14 Setembro, 2015 nas categorías Blogs, Críticas, Noticias\nO libro de poemas A boca da terra, de Manuel Rivas, encabeza a clasificación dos libros máis recomendados do verán na Tabela dos libros, que publica o blog Criticalia, de Armando Requeixo, un ranquing mensual para o que varios críticos escollen os que consideran os mellores libros publicados en galego. Os críticos son Inmaculada Otero Varela, Montse Pena Presas, Francisco Martínez Bouzas e o propio Armando Requeixo.\nBest seller de calidade: «Cabalos e lobos», de Fran P. Lorenzo. Crítica de Rodríguez Alonso\nPublicado o 18 Xuño, 2015 nas categorías Blogs, Críticas, Narrativa\nManuel Rodríguez Alonso publicou no seu blog, Bouvard e Pécuchet unha recensión crítica sobre a novela Cabalos e lobos, de Fran P. Lorenzo.\nAntinovela ou novela lírica: «Antípodas», de Xosé Vázquez Pintor. Crítica de Manuel Rodríguez Alonso\nPublicado o 22 Abril, 2015 nas categorías Críticas, Narrativa\nManuel Rodríguez Alonso publicou no seu blog, Bouvard e Pécuchet unha recensión crítica sobre a novela Antípodas, de Xosé Vázquez Pintor. Antinovela ou novela lírica A novela que agora nos presenta Vázquez Pintor carece realmente de argumento ou intriga e ata de personaxes ao xeito tradicional.\nLembranza inesquecible e sen nostalxia do maltrato: «Dos días escuros», de Mª Carmen Caramés Gorgal. Crítica de Manuel Rodríguez Alonso\nPublicado o 14 Abril, 2015 nas categorías Críticas, Poesía\nManuel Rodríguez Alonso publicou no seu blog, Bouvard e Pécuchet unha recensión crítica sobre Dos días escuros, de Mª Carmen Caramés Gorgal, XVII Premio de Poesía Johán Carballeira do Concello de Bueu.\nPublicado o 13 Abril, 2015 nas categorías Críticas, Narrativa\nManuel Rodríguez Alonso publicou no seu blog, Bouvard e Pécuchet unha recensión crítica sobre Funambulistas, de Mercedes Leobalde, libro gañador do XVI Premio de Narrativa Curta Ánxel Fole. Un bo feixe de microrrelatos Mercedes Leobalde reúne neste volume un conxunto de vinte e seis microrrelatos que foron galardoados co Premio de Narración Curta Ánxel Fole do ano 2014.\nImpresionante e necesaria: «Son noxento», de María Xosé Queizán. Crítica de Rodríguez Alonso\nPublicado o 26 Marzo, 2015 nas categorías Críticas, Narrativa\nManuel Rodríguez Alonso publicou no seu blog, Bouvard e Pécuchet unha recensión crítica sobre a novela Son noxento, de María Xosé Queizán. Impresionante e necesaria María Xosé Queizán toca nesta novela curta un tema que arrepía: o do acoso sexual-violación dunha rapaza polo seu propio pai.\nCrítica de Manuel Rodríguez Alonso sobre ««Ovella descarreirada», de Marilar Aleixandre\nPublicado o 18 Marzo, 2015 nas categorías Críticas, Milmanda, Poesía\nManuel Rodríguez Alonso publicou no seu blog, Bouvard e Pécuchet unha recensión crítica sobre Ovella descarreirada, de Marilar Aleixandre, ilustrado por Óscar Villán. A recensión crítica pode lerse ou descargarse nesta ligazón.\nSalvados pola palabra: «Os días condenados», de Laureano Xoaquín Araujo Cardalda. Crítica de Rodríguez Alonso\nPublicado o 13 Marzo, 2015 nas categorías Críticas, Poesía, Premios\nManuel Rodríguez Alonso publicou no seu blog, Bouvard e Pécuchet unha recensión crítica sobre o poemario Os días condenados. Fragmentos para un devocionario, de Laureano Xoaquín Araujo Cardalda, Premio de Poesía Gonzalo López Abente 2014. Salvados pola palabra Araujo Cardalda amosa neste poemario a experiencia amorosa que camiña entre o gozo da unión e a dor do abandono ou da ausencia.


no 2014, a economía de nixeria (pib) converteuse na máis grande de África, valorada en máis de $500 billóns, e superou a suráfrica para ser a 26ª economía máis grande do mundo. ademais, a relación da débeda do seu pib é de só o 11% (8% menos que a relación de 2012). no 2050, as previsións din que nixeria será unha das 20 principais economías do mundo. as reservas de petróleo do país xogaron un papel moi importante no crecemento da súa riqueza e influencia. nixeria é considerado como un mercado emerxente polo banco mundial e foi identificado como a potencia rexional de África. tamén é membro do grupo de países "mint", que son aqueles identificados como os novos "bric"s. tamén está listada como unha economía dos " vindeiros once", entre os máis grandes do mundo. nixeria é membro da commonwealth de nacións, da unión africana, da opec e das nacións unidas, entre outras organizacións internacionais.


Secretaría - IES Calvo Sotelo\nBenvid@s á Secretaría do IES Rosalía Mera:\nEste é un espazo con información relativa á normativa académica que afecta ao noso alumnado e na que tamén se poden consultar e/ou descargar diferentes modelos de impresos necesarios para a tramitación administrativa.\nAos diferentes apartados accédese pulsando nas pestanas que aparecen enriba.\nPara calquer dúbida podénse realizar consultas persoalmente dentro do horario de atención ao público, por teléfono ou mediante correo electrónico.\nComezo da campaña electoral ao Consello Escolar 2021-2022. Candidaturas de alumnado presentadas\nComeza a campaña electoral das eleccións de representantes do alumnado ao Consello Escolar do IES Rosalía Mera que terá lugar o vindeiro mércores, 1 de decembro entre as 10:00 e 14:00 h. Todo o [...]\nvenres, 26 de decembro de 2021\nAberto o prazo de presentación de candidaturas ao Consello Escolar 2021-2022\nLembrámoslle ao alumnado do centro e ao seu profesorado e familiares que está aberto o prazo para a presentación de candidaturas ao Consello escolar 2021-2022 do IES Rosalía Mera desde hoxe, 15 de novembro [...]\nELECCIÓNS AO CONSELLO ESCOLAR. CURSO 2021-2022\nXoves, 4 de decembro de 2021\nO Centro IES Rosalía Mera ven de poñer en marcha o proceso de eleccións ao Consello Escolar 2021-2022 nas que se renovará unha parte tanto do sector do profesorado, como de nais, pais ou titores legais [...]


O Club Louro Tameiga presentou aos seus equipos da tempada 2017-2018 | Noticias Vigo\nO Club Louro Tameiga presentou aos seus equipos da tempada 2017-2018\nO acto de presentación celebrouse o pasado domingo pola tarde no Campo de Fútbol de Cototorrón\nPublicado por Noticias Vigo o día 31/10/2017 na sección de Deportes,Galicia,Mos\nO pasado domingo, 29 de outubro, celebrouse a presentación do Club Louro Tameiga, á que asistiron a alcaldesa de Mos, Nidia Arévalo, o concelleiro de Deportes, Baldomero Lorenzo, e o tamén edil mosense, Luis Alonso. O acto estivo encabezado polo presidente do Club, Patricio Farrapeira Bargiela, xunto co resto da directiva da entidade deportiva.\nO Club Louro Tameiga, que conta con máis de 50 anos de historia, renovou unha vez máis para a presente tempada 2017-2018 a Escola da Fundación Celta de Vigo.\nOs equipos que se presentaron o pasado domingo foron os das categorías senior, xuvenís, cadetes, infantís, alevíns, benxamíns, prebenxamíns; e a Escola Fundación Celta. Así como tamén foron presentados os corpos técnicos de todos os equipos e os adestradores e monitores da Fundación Celta.\nAproveitouse o acto para facer tamén a presentación oficial do novo coordinador do club, Fernando Rodríguez Sestelo “Nando”.\nO evento deportivo culminouse cun gran magosto para todos os asistentes seguido de diferentes sorteos entre os que se atopaban unha unha camiseta do Real Club Celta de Vigo asinada pola primeira ‘plantilla’ e unhas botas de fútbol asinadas polo dianteiro do Real Club Celta de Vigo, Iago Aspas.\nO Campo de Fútbol de Cototorrón contou o domingo cunha gran asistencia de público nunha tarde que finalizou coa disputa da 9ª xornada da Segunda Autonómica Grupo 11 entre o equipo local, o Club Louro Tameiga, e o Tomiño C.F. O Louro goleou por 4 -1 ao equipo tomiñés.\nAquí a fotogalería\n由 Noticias de Vigo 发布于 2017年10月31日周二\nClub Louro-Tameiga, Concello de Mos


O CONCELLO PON EN MARCHA DOUS NOVOS CENTROS DE COMPOSTAXE COMUNITARIA NO ROSAL - Medio Ambiente | Concello do Rosal\n05 Feb O CONCELLO PON EN MARCHA DOUS NOVOS CENTROS DE COMPOSTAXE COMUNITARIA NO ROSAL\nPosted at 09:01h in Novas\tby\tDaniel López Casas\nAmpliará a cobertura de servizo ás edificacións verticais dos barrios do Calvario, Couso e unha pequena parte do Casal e A Lomba. Xunto co composteiro xa existente poderase atender a unhas 600 persoas e xestionar unhas 60 toneladas de materia orgánica ao ano\nO Concello do Rosal continúa traballando para levar a cabo unha xestión global dos residuos cada vez máis sostible e respectuosa co medioambiente, fomentando entre outros aspectos a compostaxe. Por este motivo acaba de poñer en marcha dous novos centros de compostaxe comunitaria (CCC) que sumados ao composteiro comunitario que xa estaba en funcionamento permitirá atender a unhas 600 persoas e xestionar unhas 60 toneladas de materia orgánica ao ano.\nUsando criterios de eficiencia ambiental e económica, estes dous novos centros están situados na contorna do núcleo urbano e permitirán ampliar a cobertura ás edificacións verticais dos barrios do Calvario, Couso e unha pequena parte do Casal e A Lomba, así como a varios produtores singulares e edificios municipais situados na súa contorna que tamén poderían beneficiarse destes centros para a xestión dos seus restos orgánicos. Os rosaleiros e rosaleiras poderán facer uso de calquera destes tres centros operativos ubicados na:\nRúa Manuel Suárez Marquier (a carón de Pequelandia).\nEstrada da Gándara (a carón do Camiño de Barbuntín).\nRúa do Couso (a carón da Escola Unitaria do Couso).\nCompostar en calquera destes tres centros de compostaxe comunitaria é sinxelo, cómodo, limpo e de balde. Para participar, as persoas interesadas só terán que inscribirse enchendo o formulario dispoñible ba web de medio ambiente do Rosal e seguir catro pasos: separar ben na casa os biorresiduos, depositalos no módulo do centro de compostaxe que elixan, cubrilos co estruturante que atoparán nun caixón anexo e pechar a tapa.\n“O noso obxectivo é dotar a toda a veciñanza das ferramentas necesarias para que poidan xestionar os seus biorresiduos e colaborar na redución do impacto ambiental de residuos vivan onde vivan. Queremos potenciar a autocompostaxe nas vivendas e dar opcións para que todas aquelas persoas comprometidas co medio e que queiran compostar teñan unha alternativa incluso cando non dispoñen de espazo no seu fogar para colocar un composteiro individual. A finalidade é tratar de reducir o volume de residuos que acaban nos colectores de resto e que se deben tratar ou eliminar no vertedoiro”, explica Sara Vicente, concelleira de Medio Ambiente.\nEsta iniciativa forma parte das accións postas en marcha ao abeiro da subvención de 48.000 euros acadada polo Concello para poñer en marcha un programa de prevención, recollida separada e valorización dos biorresiduos destinadas ao fomento da compostaxe in situ. Forma parte da liña de axudas posta en marcha pola Consellería de Medio Ambiente, Territorio e Vivenda cofinanciadas polo Fondo Europeo de Desenvolvemento Rexional con cargo ao programa operativo Feder Galicia 2014-2020.\n986 62 50 00\nFondo Europeo de Desenvolvemento Rexional “Unha maneira de facer Europa”\nConcello do Rosal © 2020


Desde que entrou en vigor o decreto de regulación das vivendas de uso turístico o pasado mes de maio presentáronse máis de 4.200 solicitudes de alta no rexistro deste tipo de aloxamentos en Galicia, segundo explica Turismo de Galicia, que fai fincapé en que “Este bo dato evidencia que o novo decreto está a fortalecer e incrementando ofértaa grazas ao marco de seguridade xurídica que ofrece, tanto para os particulares como para o sector turístico da Comunidade en xeral, para poder exercer a competencia nese contexto”.\nPor provincias, Pontevedra é o territorio onde máis solicitudes foron presentadas ata a data, superando as 2.250. Na Coruña, pola súa banda, a cifra de peticións formuladas neste rexistro son máis de 1.360. Séguenlle Lugo con preto de 540 e Ourense, con ao redor de 80.\nO decreto que regula este tipo de aloxamentos, en vigor desde o pasado mes de maio, está a supor unha oportunidade ao ofrecer máis seguridade xurídica tanto de particulares como para o propio sector, e supón unha resposta á realidade actual e tamén unha oportunidade para quen, ben como propietario ou como inquilino, aposta por este tipo de aluguer turístico. As vivendas de uso turístico, tal e como indica o citado decreto, son as cedidas as terceiras persoas dúas o máis veces ao ano, a cambio dunha contraprestación económica, para unha estancia inferior a 30 días. A regulación determina que a cesión debe ser pola totalidade e a comercialización pode realizala os seus propietarios ou empresas turísticas reguladas.


MexilOnseTuits 2013: un ano máis poñendo ao Morrazo no mapa do Social Media galego – Marcus.gal\nMexilOnseTuits 2013: un ano máis poñendo ao Morrazo no mapa do Social Media galego\nA pasada fin de semana celebrouse en Bueu a segunda edición do Festival Social Media de Galicia coñecido como MexilOnseTuits, evento do que din conta en Código Cero, e...\nde\tMarcus\t9 Xuño, 2013\nFrancisco Graña na inauguración do MexilOnseTuits\nA pasada fin de semana celebrouse en Bueu a segunda edición do Festival Social Media de Galicia coñecido como MexilOnseTuits, evento do que din conta en Código Cero, e que pensei que merecía un pequeno repaso en este espazo para facer un achegamento distinto a este encontro que conseguiu manterse á altura da súa primeira entrega, o que non era nada doado.\nFrancisco Graña de Rodeiramar 2A foi un grande anfitrión, que fixo todo o posible para que as distintas actividades da xornada saísen todo o mellor que foi posible, aínda que a metade dos asistentes estaban que se subían polas paredes porque fallou a Wi-Fi do auditorio e dentro non había conectividade móbil 3G. Por desgraza, este tipo de carencia está a converterse en habitual nos encontros tecnolóxicos (o que fora especialmente grave mo MobileCONGalicia).\nAntes do festival en si mesmo, tiveron lugar un par de relatorios impartidos por Adrián Rodríguez (Mola Viajar) e o profesor Daniel Martí, que aínda que eran interesantes e cunha boa posta en escena (notábase que os relatores sabían comunicar en público), parecéronme un tanto fóra de lugar: presentar Mola Viajar ante a audiencia dado que o proxecto xa recibira un premio na edición do ano pasado resultaba un tanto raro; e a charla de Daniel Martí parecía dirixida a estudantes de Comunicación, o que non era en absoluto o público presente. En definitiva, que gustei máis da intervención que fixo David Serantes o ano pasado. Igual neste tipo de actividades debían buscar máis o lecer, e non a formación.\nPara entregar os II Premios MexilOnseTuits, apareceu primeiro en pantalla a José Manuel García, presentador da gala do ano pasado, quen foi o encargado de presentar ao condutor da presente edición, o larpeiro Tomás Alonso, que soubo levar ven o pulso da sesión, aínda que admito que García foi máis divertido.\nCando si puido lucirse Alonso foi cando tocou entregar o premio ao mellor vídeo viral, pois o gañador non estaba presente, optando por informarlle da súa vitoria por teléfono dun xeito un tanto improvisado, ao que, tras un descanso, seguiu unha sorpresa: Dani Cornes, autor do Rías Baixas Style, agachouse detrás do atril do escenario para recibir o seu premio en persoa. A anécdota do evento.\nAlgo que me sorprendeu bastante durante a entrega de premios é que o público parecía non coñecer o Rías Baixas Style. Un contido viral de tanto éxito, que saíu e bastantes medios de comunicación, ¿era un descoñecido para xente do mundo do Social Media galego? Cousas veredes…\nPara recoller os seus trofeos, moitos dos galardoados acudiron correndo, o que creo que é un bo xeito de amosar o momento sen entrar en detalles. Parabéns a todos os premiados.\nE tamén hai que destacar a mención especial á xente de O Tempo da TVG, que está a tirar proveito das redes sociais dun xeito moi especial, tendendo así unha ponte coa audiencia que destaca por ser un camiño de dous sentidos.\nRematada a entrega de galardóns, chegou o momento que moitos esperaban: a papatoria. Non pasamos fame (algo que si acontece noutros eventos semellantes, nos que hai que correr para non quedar sen probar bocado), e as sobremesas estaban deliciosas. Tamén había bastante interacción entre os asistentes, e coñecín en persoa aos responsables dalgún proxecto interesante, o que sempre está ben.\nEntre as curiosidades do xantar estaba o feito de que a blogueira María Montesinos estivese a usar no seu iPhone a funda de móbil menos discreta que vin na miña vida (parecía unha versión en rosa do Ryoga de Ranma ½) e os responsables de Equipaxe de Man dándose á bebida tras non gañar na categoría de mellor blog turístico. Agardemos que teñan máis sorte para a vindeira edición.\nXa pola tarde puidemos pasear pola vila de Bueu, en plena celebración do Corpus Christi, con alfombras e todo, sorprendendo o feito de que había varias dedicadas ao Celta, o que levou a Juan Gestal a querer retratarse con unha. Supoño que terían un plan B, no caso de que o equipo non tivera mantido a categoría.\nE, para concluír a xornada, a Asociación Os Galos de Bueu levounos a dar un paseo pola ría no Galeón Ave de Paso, nunha experiencia orixinal e divertida que durante o verán pode repetirse a través do Museo Massó (os interesados poden contactar con eles por e-mail). Recomendo a actividade mariñeira, pois ao ser nunha embarcación tradicional, non se parece en nada ao que normalmente vemos no resto dos portos galegos (cousas como axudar a subir as velas ou ter que moverse dentro do galeón ao mudar de dirección fan que sexa algo máis que un paseo).\nEn conclusión, MexilOnseTuits está a converterse nunha cita imprescindible do calendario do Social Media galego. Esperemos que continúe así durante moitos anos.


Carolina Rueda – Festival Atlántica\nSon de natureza viaxeira. A viaxe coas súas esixencias, os seus coidados, os seus perigos e os seus achados. Desde hai 30 anos traballo na narración oral promovendo basicamente dous aspectos: o seu aspecto artístico e de localización nacional e internacional; e o seu carácter de instrumento de xestión e ferramenta en ámbitos educativos, políticos, empresariais e tamén artísticos. Gradueime en Literatura e tal vez por iso a procura constante por contar o que leo. Como artista caracterízome por realizar adaptacións, obras derivadas e versións libres de autores da literatura universal e versións de relatos de tradición oral do mundo. Os meus obradoiros de formación en narración oral foron adaptados para diversos fins, tanto públicos como privados, así como o meu traballo de dirección, predirección, produción e proxección de espectáculos e eventos. En calidade de xestora e programadora coordinei desde 1990 ata 2012 a mostra de cuenteros (nacional e internacional) do Festival Iberoamericano de Teatro de Bogotá, que logrou nas súas dez primeiras versións posicionarse como un dos máis grandes do mundo. Tamén participei como profesora convidada e profesora regular en programas de adquisición do idioma español como segunda lingua e en programas de literatura, educación a distancia e artes escénicas en universidades como Cornell ou Miami, nos Estados Unidos, ou en centros de profesores e universidades en España, Perú e Chile como os Andes, Javeriana e Universidad Nacional, en Colombia. Ao longo da miña carreira profesional realicei máis de 2000 funcións para todo tipo de públicos.\nO XOGO DAS SOMBRAS | Público adulto\nÉ un espectáculo de narración oral construído en piares de historias que pecan todas elas por íntimas e á vez por compartidas. De humores, dragóns, amantes e misterios é este espectáculo. Percorre palabras e silencio, ouriza a pel, un traballo de irse facendo, como o desexo, como a ciencia, como calquera camiño. Os autores danme motivos de conversación, cóntanme historias por percorrer, son compañeiros do camiño Gustavo Roldan e María Teresa Andruetto, de Arxentina; Óscar Godoy, Héctor Abad Facciolince e Santiago Mutis de Colombia; cos seus personaxes converso, a eles convido, deles falo, ás veces cóntoos ás veces refíroos, eles son os debuxantes deste xogo de cataclismos.


Monumentais trampas de caza\nInicio/En portada/Monumentais trampas de caza\nO noroeste da Península Ibérica reúne a maior concentración de foxos de lobo do mundo\nCortello dos lobos de Lubián (Zamora).\nA orixe do foxo é prehistórica. Comezou sendo un simple e primitivo buraco no chan que, co paso dos séculos, foi evoluíndo e perfeccionándose. As primeiras referencias escritas que o relacionan co lobo son medievais. Nesa época case todas as aldeas do noroeste penínsular foron dotándose de foxos, cuxa construción e mantemento eran parte das obrigas semanais da poboación rural durante unha serie de meses ao ano, “sendo fortemente multadas aquelas parroquias e/ou veciños que non acudisen ao mandado”, sinala Alberte Reboreda no traballo “Espazos lupinos de Galicia: os foxos do lobo”.\nOs foxos de cruz, dos que os únicos exemplos a nivel mundial están na provincia de Ourense, son só unha mostra dos diversos tipos de trampa existentes para cazar o lobo, con nomes diferentes segundo os lugares: foxos, curros, cortellos…\nEste autor asegura que “o lobo era unha ameaza moi importante para a sociedade galega da Idade Media e Moderna, principalmente, xa que minguaba a súa economía doméstica e puña en perigo a súa supervivencia material, incluso a vida da xente”. Pero, ao mesmo tempo, a presenza social deste animal, “en canto que ameaza que había que combater de forma activa, deu lugar a un riquísimo patrimonio cultural de carácter material e inmaterial”.\nEn opinión do arqueológo ourensán e investigador do “fenómeno foxo” David Pérez López, o noroeste da Península Ibérica é unha zona case exclusiva a nivel mundial en canto a foxos de lobos, debido á súa concentración de variedades e tipoloxías. Nela este arqueólogo ten catalogado máis de 200 foxos, unha vintena dos cales están na provincia de Ourense. “Coincide case exactamente co antigo Reino de Galicia, que no momento de máxima expansión do reino nos séculos centrais da Idade Media, se convertiu no núcleo onde xermolou esta actividade. Posteriormente agromou con forza por todo o territorio e transmitiu influencias ás áreas limítrofes de Euskadi, Burgos e Estremadura. O que está claro é que estamos ante un fenómeno de clara orixe galaica, e só atopamos construcións semellantes na Península Arábiga e na Cordilleira do Himalaia, aínda que nestes lugares son máis pequeniñas, non son tan monumentais como as nosas”.\nPérez López distingue cinco tipos de foxos: simples (escavados no chan e disimulados con ramallos), de converxencia, de dobre converxencia, de cruz e de cabrita, como é o caso do Cortello dos lobos de Lubián (Zamora).\nFoxo do lobo de Chaguazoso (Vilariño de Conso).\nA reportaxe íntegra pode lerse na edición en papel do mes de maio do Periódico O Sil.\nbatidas caza lobo noroeste peninsular pedra trampas\nO xabarín orixinaba en 2018 máis de 1.600 chamadas ao 012 por avisos de danos sobre cultivos e explotacións\nAvaría dun tren en Covas (Rubiá) ao caerlle unha pedra de grandes dimensións


O Festival de Filosofía conclúe poñendo de manifesto a falta de liberdade da sociedade actual | Actualidade\n“O amor non se atopa, constrúese” asegurou a sexóloga Valerie Tasso na súa intervención no marco Festival de Filosofía que concluíu hoxe no Consello da Cultura Galega. Durante dous días profesionais do mundo do pensamento e da cultura falaron da liberdade. Os debates abordaron a falta de ética no amor, da mercantilización da sexualidade, de como estamos totalmente condicionado polas plataformas tecnolóxicas que, lonxe de ofrecer liberdade de elección, nos condicionan.\n“O amor é ética, e iso quere dicir que vou procurar non facer dano ao outro” deste xeito comezou a sexóloga Valerie Tasso a súa intervención no marco da segunda xornada do festival de Filosofía. Tasso, que coa súa obra “Diario dunha ninfómana” colocou en España debates inauditos sobre a prostitución e a sexualidade no ano 2003, defendeu que “a xente se separaba antes porque estaba mal e agora porque pode estar mellor, e é moi perigoso porque sempre se pode estar mellor”. Na súa opinión hai un lío entre ética e moral que se ve moi ben “a través nas series de televisión que nos venden un tipo de amor que non é tal que se enfoca máis no amor romántico”. Para esta sexóloga vivimos nunha sociedade que se rexe pola mercantilización e que se pode ver, sobre todo, nas aplicacións de citas que nos venden o amor sen esforzo. Tasso puxo sobre a mesa moitos os problemas que existen na actualidade como a falta de dignidade, a infantilización e a busca continuada de dopamina. “As series de televisión, as editoriais está a facer do ser racional, un ser tremendamente emocional, buscar euforias a toda costa. Todo isto son euforias porque se perdeu o sentido” asegurou.\nPara Francisco Castro “o amor é unha palabra como calquera outra”. Este sábado relacionou o concepto do amor co ben absoluto, do comportamento coa vontade e abriu tamén outras interpretacións. “O amor é unha enerxía que nos constrúe e o namoramento é un estado temporal de aparvamento, de loucura transitoria”. Ademais, asegurou que “baixo a apariencia de liberación hai un estado de absoluta domincación e control”. A intervención de Valerie Tasso e Francisco Castro estivo moderada pola escritora Inma López Silva.\nNa mañá do sábado tamén se falou de fútbol. A avogada laboralista e membro da Sección de Pensamento Celia Pereira moderou un debate entre os xornalistas Lucía Taboada e Rafa Cabeleira. Para Lucía “o fútbol non adormece ás masas, senón que as libera, aínda que si queda moito por facer na liberdade sexual neste ámbito”. Na mesma liña estivo Rafa Cabeleira que defendeu que “o fútbol é o irmán parvo da cultura, que tamén ten beleza, paixón, mirada crítica e súa clasificación depende da ollada coa que se mira”.\nO festival rematou no auditorio do Museo do Pobo coa obra “Té con Kant” de Inversa Teatro. Este espectáculo escrito e dirixido por María Caparrini e Marta Pérez e interpretado por María Roja e Marta Pérez conxuga o ensaio filosófico e a creación escénica xogando co humor e a ironía para obter unha peza de teatro próxima ao formato de teatro-didáctico-conferencia. Carme Adán manterá un debate co público.\nAs series de televisión centraron o primeiro bloque. Partiuse de “Pan e circo”, unha expresión latina que describe a práctica dun goberno para manter tranquila á poboación con alimento ou entretemento de baixa calidade. Baixo este título os directores e creadores audiovisuais Pepe Coira e Sonia Méndez, coa moderación de África López, reflexionaron sobre a liberdade na oferta de produtos audiovisuais. Sonia Méndez afirmou que “a oferta actual televisiva é claramente pan e circo porque non hai liberdade no consumo de produtos televisivos”. Na opinión desta creadora “pensamos que somos libres decidindo o que vemos, pero non o somos xa que os contidos que consumimos están completamente dirixidos. Non existe liberdade”. Pola súa banda, Pepe Coira completou este panorama asegurando “que a television mudou e abriu moitísimo o abano. Unha serie pode ser opio pero tamén pode ser arte e creo que a diferenza ten máis que ver co público que co propio produto en si”. A conversa serviu para diferenciar entre o punto de vista do creador, onde si existe unha maior liberdade, e o punto de vista do público, onde claramente coincidiron na falta de liberdade.\nMaría Xosé Agra foi e ancargada do relatorio inaugural este festival e afondou no que significa ser libre. “A liberdade é polémica, contestable, discutible e non podemos falar da liberdade, senón de liberdades” asegurou Agra. No transcurso da súa intervención engadiu que “a filosofía non é un luxo senón o noso dereito a pensar e para iso non hai que ser filósofos profesionais, senón individuos autónomos” e engadiu que “a liberdade non pode ser o privilexio duns poucos”.\nO primeiro día rematou cun espectáculo de Javier Martín, “Los actos de la inercia”, con música en directo de Artur MPuga xerada cun sintetizador. cun debate co filósofo Brais Arribas.\nA Sección de Pensamento do Consello da Cultura Galega está coordinada por Carme Adán e ten como membros a María Xosé Agra Romero, Damián Álvarez Villalaín, Ramón Máiz, Jorge Álvarez Yágüez, Antón Baamonde, Ascensión Cambrón Infante, Juan J. Casares Long, Carlos Fernández Fernández ou África López Souto. Entre as actividades desta Sección destaca o ciclo “Pensarmos”, que convoca cada cuarto xoves de mes a figuras relevantes do ámbito filosófico para repensar a actualidade. Ademais, no marco das actividades desta Sección está a revisión de personaxes destacados e a súa conexión con Galicia, como foron Heidegger, Albert Camus ou Karl Marx.


Abril | 2014 | Confederación de Anpas Galegas\nPublicado o 10 Abril, 2014 por ANPAS GALEGAS\nHoxe, 9 de abril, a Confederación de Anpas Galegas, representada nesta ocasión polo vicepresidente e a secretaria, mantivo unha reunión de traballo co presidente da FEGAMP, José Manuel Rey Varela, ao obxecto de clarexar a situación plantexada coa entrada en vigor da Lei 27/2013, do 27 de decembro, de racionalización e sostibilidade da Administración Local.\nA preocupación desta confederación, e o motivo polo que se solicitou a entrevista, é a situación na que quedan os investimentos en educación feitos polos concellos logo da irrupción desta lei no panorama local.\nDe nos guiar pola literalidade da nova norma, os concellos perderían todas as competencias en materia educativa, agás do mantemento dos centros de infantil e primaria; aínda que caberían convenios coa administración autonómica, malia que moi dificultados pola necesidade de viren finanzados de xeito absoluto. Sigue lendo →\nPublicado o 7 Abril, 2014 por ANPAS GALEGAS\nA Confederación de Anpas Galegas, respondendo ás declaracións do conselleiro de educación no Parlamento de Galicia o pasado 25 de marzo, aínda a vista da inconcreción das mesmas, queremos dicir:\n• Que valoramos positivamente que a consellería de educación, como sempre defendemos, non vaia obrigar a “cambiar os libros de texto pola LOMCE”, así como que entenda a innecesariedade de adaptar ningún material aos novos currículos xa que “hai marxe para que as novas metodoloxías poidan ser adaptadas nas aulas”. E entendemos que este argumento non debe cinguirse a este próximo curso académico, senón que é válido para todo o calendario de implantación da nova Lei.\n• Que rexeitamos as referencias feitas polo conselleiro a “axudar na adquisición de libros de texto a quen máis o necesita”; porque entendemos que é obriga da Administración educativa facilitar un “ensino básico obrigatorio e gratuíto” tal e como di o art. 27.4 da nosa Constitución; o que implica que todos os nenos teñen dereito, non son pois suxeitos de “axudas”, de recibir o material gratuitamente. Sigue lendo →\nPublicado o 6 Abril, 2014 por ANPAS GALEGAS\nAsistimos ás xornadas de Inclusión Educativa que organiza cada ano FOANPAs de Vigo (a federación de ANPAs de Vigo e comarca, integrada na nosa Confederación de Anpas Galegas).\nConversamos, despois das diversas exposicións, coas compañeiras e compañeiros das ANPAs e colectivos participantes, sobre as ponencias de inclusión educativa, da atención á diversidade, ese conxunto de medidas e accións que teñen como finalidade adecuar a resposta educativa ás diferentes características e necesidades, ritmos e estilos de aprendizaxe, motivacións, intereses e situacións sociais e culturais do alumnado. Sigue lendo →\nPublicado o 4 Abril, 2014 por ANPAS GALEGAS\nXa están chegando á Confederación de Anpas Galegas os escritos das ANPAs e dos Consellos Escolares relativos á petición á Xunta de volver ao sistema de préstamo universal e gratuíto de libros de texto.\nNestes documentos, rexéitase o actual sistema, chamado de “gratuidade solidaria”, como fórmula axeitada para a xestión das axudas para a adquisición de libros de texto.\nTamén se esixe da Consellería de Cultura, Educación e Ordenación Universitaria a implantación dun sistema de préstamo universal e gratuíto para que o alumnado galego de centros públicos de ensino dispoñan dos libros de texto necesarios para desenvolver a etapa de ensino obrigatorio; na liña do manifestado pola Defensora do Pobo no seu “estudo de outubro de 2013 sobre a gratuidade dos libros de texto” no que recomenda “aplicar preferentemente sistemas de préstamo e reutilización dos libros de texto, pola súa maior eficiencia e menor custe” Sigue lendo →


Presentación da 53ª Festa - Feira do Xamón - Novas do Eixo Atlántico\nRemitido 9 Agosto, 2019 21 Marzo, 2020 3 Minutos de lectura\nA Cañiza | No día de hoxe celebrouse no Restaurante “Os do Resero” a presentación oficial da 53 Edición da Festa – Feira do Xamón, asistindo a Deputada Provincial da área de cultura, Victoria Alonso, Luis A. Gómez Piña, Alcalde do Concello e os Concelleiros Paula Bacelar e Rubén Muiños, Victor Burgos, Maestro cortador, así como coordinador e Director do VI Curso Nacional de Cortadores de Xamón. Asistiron tamén outros colaboradores da organización, como Jesús Puga Sendín e Manuel Pereira Moreira, máis coñecido como Manolo “O Sastre”. Estos últimos, cunha longa traxectoria na organización da Festa – Feira do Xamón aos que hai que agradecer o seu esforzo e colaboración desinteresada ao longo destes últimos anos.\nDurante a intervención do Alcalde do Concello, púxose de manifesto a importancia do microclima co que conta esta Vila, frío e seco, especialmente adecuado para o curado. Iso, unido aos 600 metros de altitude, e grado de humidade e a profesionalidade e bo facer do empresarios do ramo, fixeron que na Cañiza, dende sempre, o xamón alcance un nivel de curación de excepción e sen competencia na comarca.\nLuis Piña, explicou que o día 15 de agosto celébrase a 53 Edición da Festa Feira -do Xamón, declarada de Interés Turístico de Galicia, que dende o ano 1.966 congrega nesta Vila a miles de turistas que nos visitan precisamente para degustar este exquisito produto, a través de diversas variedades gastronómicas como son en tortilla, xamón asado, xamón cocido en viño, empanada de xamón, e como prato estrela, o xamón curado.\nO prezo da ración será de 5 euros, incluíndo o pan e a bebida. Esta ano, como primicia, contaremos coa colaboración das bodegas cañicenses, polo que todo o viño servido será das bodegas Eido da Fonte, O Torgo e Adega Foxo – Pintelos (Abelán), para fomentar e promocionar os produtos locais. A compra de 5 tiquets, dará dereito a unha botella completa e ao prezo de 2 euros poderase adquirir tamén a copa conmemorativa desta Festa.\nO Alcalde resaltou a cantidade de actividades culturais e deportivas que se celebran este mes de agosto, destacando o Obradoiro de Bocata de Xamón do martes 13 e a Máster Class de Corte de Xamón, do día 14 pola tarde, dirixida por Victor Burgos e o mesmo día pola noite, actuación de Luar na Lubre e La Edad del Oro del Pop Español. O día 15, ademáis de diversas actividades culturais e deportivas, pola noite haberá verbena a cargo das orquestras Claxxon e Miramar.\nA Deputada, Victoria Alonso, agradeceu aos veciños, colaboradores e ao Concello da Cañiza, o esforzo realizado durante estes anos para manter a Festa do Xamón como unha das máis importantes de Galicia.


Xuízos rápidos por resistencia á autoridade: un novo “método preventivo” para os Corpos de Seguranza contra as denuncias por violencia policial - MpDC\nXuízos rápidos por resistencia á autoridade: un novo “método preventivo” para os Corpos de Seguranza contra as denuncias por violencia policial\nWritten By Virgulino on 13/4/08 | 9:00\nNos últimos tempos estase rexistrando un incremento no número de casos de xuízos rápidos por atentar contra a autoridade no noso país. Esta mesma semana tiñamos coñecemento a través da prensa de que un traballador dunha empresa de Nostián veuse sometido a un destes xuízos acusado de falta de respecto á autoridade. Non obstante, o xulgado coruñés de Instrución número 2 vén de comunicar o inicio de dilixencias contra tres axentes da policía por, supostamente, ter producido lesións a o empregado. Este feito, que podería parecer illado, dáse con máis frecuencia da desexada no marco dunha política por parte da Delegación do Goberno, na que prima o uso da forza e a coerción fronte a calquera tipo de mobilización social.\nOs xuízos rápidos poderían terse convertido no “método preventivo” para a defensa dos Corpos e Forzas de Seguranza do Estado fronte a posibles denuncias por extralimitacións nas súas funcións. Nestes procesos, que se poden desenvolver en tan só uns poucos días, os propios denunciantes actúan como proba do sucedido, xa que o testemuño dos axentes resulta proba. Deste xeito, cidadáns que foron lesionados por policías e gardas civís durante cargas e actos de violencia arbitraria, atópanse cunha sentenza que lles obriga a abonar unha indemnización precisamente ás persoas que o agrediron. O paradoxal do asunto está en que estes cidadáns que sufriron a violencia policial e deciden presentar unha denuncia contra membros das Forzas de Seguranza acoden aos Xulgados tendo unha condena por resistencia a autoridade, un feito que resta “credibilidade” á testificación do denunciante.\nNos últimos meses, varias persoas se dirixiron a Dereitos Civís para darnos a coñecer casos similares, no que a denuncia por parte dalgún axente estivo motivada, ben por unha detención ilegal, ben por unha actuación incorrecta ou o uso gratuíto da forza. Nestas circunstancias, os policías non tiveron reparos en terxiversar a realidade dos feitos e achegar probas feitas a posteriori, tais como os atestados nos que se xustifica a súa conduta acusando aos cidadáns de resistencia á autoridade. Deste xeito, aseguran ter unha sentenza farovable antes de que o cidadán ao que se lle vulneraron os seus dereitos poida formular a súa propia denuncia.\nEtiquetas: Administración de Xustiza, Delegación do Goberno, Dereito das Persoas


Os escolares de Abegondo descobren a diversidade ornitolóxica da zona, da man da Deputación da Coruña | Turismo da Deputación da Coruña\nUn grupo de 33 nenos e nenas da escola infantil Pasiños realizaron hoxe unha xornada sobre o anelamento das aves na Aula da Natureza de Crendes, en Abegondo. A Deputación da Coruña, a través do seu Plan de medio ambiente, financia este programa, que pretende sensibilizar os máis pequenos sobre a preservación da natureza e axudarlles a descubrir un dos espazos con maior diversidade ornitolóxica da provincia.\nMáis de 400 nenos de Abegondo achegaranse este ano ata a Aula da Natureza para coñecer a flora e a fauna do seu concello e, en especial, a importancia que teñen as aves no ecosistema do encoro de Abegondo-Cecebre. 242 alumnos do CEIP San Marcos xa realizaron a actividade durante o mes e marzo e, a principios do vindeiro curso escolar, varios grupo do IES de Viós tamén se desprazarán ata o Aula da Natureza de Crendes para aprender sobre o anelamento das aves.\nA xornada inclúe unha demostración sobre como se realizan os anelamentos e explicacións dos técnicos sobre os seus usos e os datos científicos que se obteñen. Un dos obxectivos destas xornadas é sensibilizar as novas xeracións sobre as aves que están ameazadas en Galicia, os motivos que levan á súa desaparición progresiva e as accións que se poden desenvolver para axudar á súa protección e preservación.\nNo caso da xornada que tivo lugar hoxe, ao tratarse de nenos de entre dous e tres anos, a formación adaptouse a través dun conto didáctico para que os pequenos comprendan a importancia de facer un seguimento das aves e realizarlles revisións médicas.\nOs nenos e nenas tamén realizaron unha ruta guiada polo encoro ata o observatorio de aves, onde se sitúa un miradoiro provisto de telescopios que facilita a observación da flora e fauna tanto do embalse como das fragas de ribeira e dos ríos Mera e Barcés.\nO encoro, ademais de estar catalogado como Zona de especial Conservación, constitúe un lugar de refuxio para as máis de 200 especies aves que nel se rexistraron. Merlos, pombas, verderolos, gorrións, andoriñas ou birrios son algunhas das aves que se poden ver durante a primavera, mentres que no inverno é común a presenza de exemplares de corvo mariño grande, parrulo real, garza real, porrón moñudo, mergullón lavanco, avefría e ceceta común.


Especialistas europeos avalían a eficacia das axudas outorgadas á acuicultura europea - - USC\nEspecialistas europeos avalían a eficacia das axudas outorgadas á acuicultura europea\nInvestigadores da USC participan nun estudo internacional que cuantifica por vez primeira o volume total de subsidios ao sector\nActualizada: 21-03-2019 14:08\t. INVESTIGACIÓN\nUn equipo de investigadores no que participa o profesor de Economía Aplicada da USC Sebastián Villasante acaba de publicar, en colaboración con diversas institucións españolas e europeas, un novo estudo na revista científica Marine Policy no que se cuantifica, por vez primeira, o volume total de subsidios outorgados á acuicultura europea durante os últimos 15 anos. Os resultados mostran que a pesar de que a Unión Europea investiu en axudas máis de 1,1 mil millóns de euros entre 2000 e 2015 a produción en volume descendeu un 8%, mentres que o crecemento da mundial foi dun 150%. Non obstante, o valor económico da produción medrou un 39%. Está previsto outorgar 1,7 millóns de euros no período 2014-2020 a través do Fondo Europeo Marítimo e da Pesca (FEMP).\nO estudo proporciona a primeira visión global exhaustiva sobre a asignación dos diferentes fondos estruturais no sector da acuicultura e en todos os Estados membros da UE desde 2000. Eses investimentos teñen como obxectivo mellorar o sector acuícola da UE centrándose na calidade, saúde e seguridade así como na produción ecolóxica para ofrecer aos consumidores produtos de alta calidade, altamente nutricionais e fiables. Para o profesor Sebastián Villasante, “aínda que hai unha revolución acuícola global en curso, existe un descenso na produción da UE debida principalmente á diminución da produción de mexillón e a pesar do aumento da produción de especies de maior valor económico como salmón, robaliza ou dourada, que presentan un maior grao de control por parte do agricultor do ciclo de produción”.\nOs fondos europeos durante o período 2007-2013 representaron, en promedio, o 4% do valor engadido polo conxunto de produtores do sector, expresado como Valor Engadido Bruto (VEB), e agárdase que alcance o 9,3% para o período 2014-2020. En promedio, cada empresa recibiu case 41.000 euros en fondos públicos no período 2007-2013 e aumentará ata os 123.000 euros entre 2014-2020.\nOs mercados pesqueiros son cada vez máis competitivos e as subvencións son asignadas para mellorar a eficiencia produtiva e reducir os custos de produción. “Así, ao mellorar as marxes económicas, a rendibilidade sería menos dependente do volume de produción e do nivel de importacións, facendo deste xeito o sector máis resistente”, asegura o investigador da USC, que sinala a eficiencia e a mellora do valor da produción acuícola como clave para conseguir mellores resultados.


Coñecer de primeira man Galega de pesca – Future Oceans Lab\nDespois de pasar moito tempo traballando remotamente desde casa e facendo quendas no laboratorio, a finais de outubro, novos membros de Future Oceans Lab uníronse a Elena para visitar o Gremio de Pescadores de Cambados e aprenderon de primeira man sobre a pesca en pequena escala (SSF) xestión. Esta cofradía é a confraría de pescadores máis antiga de España e está situada na Ría de Arousa, un dos principais bancos marisqueiros de Galicia (España). O SSF proporciona unha importante fonte de alimentos e medios de subsistencia, pero ambos están agora ameazados polo cambio climático. Por esa razón, FOL está a traballar en solucións de adaptación intelixente para afrontar os impactos do cambio climático na pesca aplicando un gran conxunto de metodoloxías de ciencias sociais e naturais, contribuíndo aos grupos interdisciplinares CIM en investigación mariña.\nAs asociacións de pescadores de marisco en Cambados están organizadas na Asociación de Pescadores de San Antonio, con 900 membros, e algúns deles participan en Guimatur , unha asociación cultural que traballa para difundir a cultura pesqueira galega e os valores tradicionais do traballo no mar. Nesta ocasión, o noso equipo coñeceu a Mª José, unha mariscadora de Guimatur que dirixiu a visita especial na que Smit, Juan e Marian tiveron a oportunidade de coñecer de primeira man o SSF en Galicia. Aquí hai unha forte presenza de mulleres, dedicadas principalmente á pesca de cunchas a pé. Esta visita aos bancos de Cambados pode verse como un exemplo de diversificación pesqueira que pode proporcionar ingresos e empregos adicionais ás comunidades de pescadores.\nFalar unha vez máis cos mariscadores deulle unha comprensión máis profunda de como funcionan as confrarías e, por suposto, sentímonos moi inspirados para seguir avanzando sobre como afectarán as variacións de stocks ás pesqueiras artesanais galegas no marco do cambio climático .\nDisfrutamos estar de novo no campo.


EFE 12 septiembre 2018 11:41 h.\nCarmen Montón Pablo Casado\nEstá "moi tranquilo" porque o seu caso non ten "nada que ver" co do máster que provocou a dimisión da xa exministra de Sanidade Carmen Chea,\nO líder do PP, Pablo Casado, ha insistidoen que está "moi tranquilo" porque o seu caso non ten "nada que ver" co do máster que provocou a dimisión da xa exministra de Sanidade Carmen Chea, e non cre que deba dar xa máis explicacións respecto diso.\nEn declaracións no Congreso, Casado dixo estar de acordo co que dixo onte pola mañá Chea cando apuntou "que non todos os casos son iguais" e dixo que no seu non se produciu a "suposta falsidade de documento público" e os cambios no rexistro das notas que si se puido cometer con esta.\nSubliñou que leva cinco meses dando explicacións polo curso que fixo e que, reiterou, non foi un máster senón un acceso ao doutoramento, e recordou que a primeira vez que se publicou algo sobre este asunto el compareceu máis de dúas horas ante uns sesenta xornalistas.\nE noutra ocasión chegou a atrasar unha viaxe a Colombia no que tiña previstas audiencias con catro xefes de Estado para dar máis aclaracións, recalcou Casado, quen advertiu de que non pensa dar máis "explicacións de fondo" porque o seu caso está xa "noutra instancia", a xudicial.\n"España non está para seguir falando dun curso de doutoramento de hai dez anos", dixo Casado, quen defendeu que o seu partido estea "no importante", que é, na súa opinión, recordar que xa dimitiron dous ministros do Goberno de Sánchez, alertar sobre a desaceleración ou pedir ao Executivo que actúe en Cataluña.\nAceite de Quiroga aprema a Medio Rural para ser declarada denominación de orixe\nFelipe VI e a raíña Sofía xa visitaron o rei emérito na UCI\nAchan no seu piso a un paradelés que levaba varios días morto\nRyanair cancela 44 vuelos en España por la huelga de pilotos


Retallaría: Accesorios: pés de máquina\nAccesorios: pés de máquina\nPódese acolchoar con calquera máquina doméstica, a condición de dispor dun pé axeitado como os que se ven na foto. Os de dobre arrastre (1 e 2) están deseñados para o acolchoado en liñas rectas, pero tamén permiten a execución de curvas suaves. O modelo (2) permite a inserción dunha barra para facilitar o aliñamento equidistante de liñas paralelas de costura. Un exemplo clásico de deseño por este método é o acolchoado en espiral:\nA miña máquina traía de serie un pé para acolchoado libre como o modelo (3), que cheguei a romper por uso excesivo. Veño de comprar por internet os modelos (4), con pé aberto de plástico transparente, e (5) con pé metálico pechado. Estes levan unha panca para se desprazaren arriba e abaixo coa barra da agulla en cada puntada, e un resorte para se adaptaren a calquera grosor de acolchoado.\nO feito de que o pé salte con cada puntada amola a moitas quilters, o que as levou a tentar modificacións caseiras (como esta de Leah Day cun elástico, ou estoutra máis técnica cun parafuso). A casa Janome ten un pé específico que se regula cun parafuso e non precisa modificación:\nMesmo existe un pé cuxo eixo está desprazado respecto da barra da agulla, permitindo ver a labor por detrás da agulla:\nás 22 xuño\nEtiquetas: accesorios, acolchado libre, conceptos, dobre arrastre, fmq, técnicas


O presidente estremeño convida as caixas de aló a buscar noivas fóra\nFernández Vara opina que Caja Estremadura e Caja Badajoz non teñen sitio no mercado "con volumes tan pequenos de activos".\nOs estremeños adiantan a Galiza no interese por aprenderen o portugués\nCase o dobre de estudantes de portugués nas escolas de idiomas de Estremadura, onde alén do inglés é o máis demandado. A lingua lusa entra tamén con forza nos centros de Primaria e Secundaria e na universidade.\nTraballadores galegos e estremeños cobran os salarios máis baixos\nMentres que en Galiza o salario mensual bruto é de 1.382 euros, en Madrid sobrepasa os 2.000 euros e en Cataluña e Euskadi achégase aos 1.900.\nA nosa lingua está ben viva en Estremadura\nA lingua chega ben máis alá das nosas fronteira. No Val do río Ellas, no noroeste de Cáceres, fálanse tres variedades: mañego en San Martín de Trebello, o valverdeiro en Valverde do Fresno e o lagarteiro nas Ellas. Aquí podemos escoitar un exemplo:\nQuintana subliña en Estremadura o apoio da Xunta ao galego no Val das Ellas


O Salnés convértese no eixo central do Día Europeo do Enoturismo\nFernando Salgado 12 noviembre 2016 00:00 h.\ncambados Gastronomía o salnés D.O. Rías Baixas Ruta do Viño\nA Ruta do Viño e varias adegas da comarca programan unha ampla variedade de actividades de carácter divulgativo, que se celebrarán durante a fin de semana\nXornadas de portas abertas, catas e paseos figuran na ampla e variada programación elaborada con motivo da celebración do Día Europeo do Enoturismo, que teñen o seu eixo central na comarca do Salnés, aínda que tamén participa unha adega situada en Portas.\nA Ruta do Viño Rías Baixas promove unha actividade, que comeza ás 11.00 horas, na que participan unha trintena de usuarios da Fundación Down Compostela, que percorrerán uns viñedos en Portas e unha adega, onde degustarán mostos e viños. Pola tarde, desprazaranse ata Cambados para visitar Pazo de Fefiñáns, ás 17.15 horas.\nOutro punto de atención da xornada estará no porto do Grove, do que partirá unha embarcación, ás 19.00 horas, que se converterá no escenario dunha actividade denominada Navegando coa Ruta. Os asistentes á mesma participarán nunha cata comentada de viños da Denominación de Orixe Rías Baixas. O catador Nacho Costoya dirixirá esta proposta, mentres o catamarán no que se celebra asuca a ría de Arousa.\nO Día Europeo do Enoturismo será este domingo. O Salón José Pena, de Cambados, acollerá a celebración da quinta edición da Cata Amateur. A apertura de portas está prevista ás 10.30 horas. Un centenar de persoas terán a oportunidade de pór a proba as súas calidades como catadores baixo as indicacións do catador David Barco, e de recibir algún dos agasallos que se entregarán nesta cita. Está prevista a presenza dun centenar de participantes.\nEstes eventos terán lugar despois de que Cambados fose elixida como Cidade Europea do Viño 2017, nun acto celebrado en Palmela (Portugal) o día 5.\nO Goberno local cifra no medio millón de euros o orzamento aproximado para financiar o programa de actividades que ten previsto organizar, no que terán cabida ao redor de 80 actos, e xa iniciou as xestións para contar co respaldo económico de institucións provinciais, autonómicas e estatais.\nA Festa da Raia faise de rogar\nPonte Caldelas reforza o apoio á hostalería co certame de tapas quentes


A senda de Bembrive, verde e húmida para os camiñantes - VigoÉ\nA andaina polos Montes de Vigo atravesa o sendeiro de Bembrive, que presenta un verde primaveral e agua abundante nos regatos e fontes do percorrido\nAsí o atoparan os camiñantes que participen este domingo na Andaina Polos Montes de Vigo. O camiño de Beade-Bembrive é un dos lugares a percorrer e o tramo da Entidade Local Menor está perfectamente acondicionado para acoller os camiñantes. Ben sinalado, soamente pode existir un pouco de dúbida na zona de Aldea da Fraga porque o sendeiro, de carácter circular, ten unha unión entre ida e a volta e, de confundirse, pode supoñer tomar a dirección de regreso antes de tempo.\nMáis alá deste detalle, o camiño pola zona de Bembrive ten como inicio a área recreativa do Pouso. De optar por tomar dirección ascendente, o camiñante terá unha forte pendente soamente no inicio e despois unha subida continua pero non excesivamente forte. As maiores pendentes serán en baixada. De tomar a dirección cara a zona do Galleiro, o camiñante entrará en camiños con predominio de baixada ata pasar ao rio Eifonso e afrontar as maiores pendentes en subida.\nEn calquera dos dous casos, a senda é especialmente recomendable para camiñar pero xa non para bicicleta. En moitos lugares os camiños son demasiado estreitos e incluso aparecen chanzos. E, independentemente do sentido, o trazado ten unha certa dureza con varios cambios de niveis e unha sucesión continúa de fortes pendentes. Este feito é especialmente notable na parte baixa da senda. Nun momento o camiño métese por zonas asfaltados veciñais, pero pronto atopa pasos de terra con varios tobogáns cunha importante pendente e no medio unha vexetación espectacular e a presencia continua do auga.\nDe feito, o tramo que coincide co sendeiro do río Eifonso é de especial beleza. A humidade é constante durante o traxecto. Ríos, regatos, camiños convertidos en regatos pola choiva ou con humidades e a aparición de fontes é algo permanente nesta senda. O líquido trae consigo o verde. En primavera con especial importancia debido a que é a etapa de floración. Natureza do monte vigués e, ademais, o trazado foi especialmente esquivo cos núcleos de poboación. Algo non sempre sinxelo, pero moi ben acadado nesta senda local.\nO maior inconveniente do percorrido por Bembrive e a presencia continua da VG-20. Pásase por debaixo e por enriba pero, ademais, durante moitos metros escóitanse os camións e os coches en metade do monte porque vai moi cerca, probablemente, demasiado. Cando se está a camiñar pola natureza entre árbores e verde sempre é mellor escoitar os paxaros e non os coches. En todo caso, a experiencia é moi recomendable polo verde o os pasos de regatos. É a principal característica desta senda, o auga é a natureza. O domingo, na Andaina Montes de Vigo, Bembrive será un anfitrión cheo de cor e húmido.


Moncho Fernández: “O rebote, tanto ofensivo como defensivo, vai ser fundamental e será un factor crave” - Web oficial Monbus Obradoiro\nMoncho Fernández: “O rebote, tanto ofensivo como defensivo, vai ser fundamental e será un factor crave”\nPublished: Xoves, 01 Abril 2021 13:00\nO Monbus Obradoiro visita esta semana Santa a pista do URBAS Fuenlabrada, o sábado ás 18:00 horas, para disputar a xornada 29 da Liga Endesa (Movistar Deportes – Dial 53).\nO técnico obradoirista, Moncho Fernández, definiu ao seu próximo rival, o URBAS Fuenlabrada: “É un equipo moi diferente ao que veu aquí a xogar a principio de tempada. En primeiro lugar, polo cambio de adestrador, co que implica o cambio de sistema e estilo de xogo. Ademais, sufriu remodelacións coa chegada de moitos xogadores como Alexander, Cheatham ou Novak. Foi incorporando xogadores e cambiou o libreto. Será un Fuenlabrada diferente ao que nos enfrontamos na primeira volta”.\nO adestrador compostelán destacou que “sabemos que imos enfrontarnos a xogadores que teñen unhas características determinadas e que nos van a esixir moito. Son un equipo intenso porque os seus xogadores o son. Producen moito desde o esforzo defensivo. Outra boa proba desa intensidade é a súa capacidade de rebote de ataque. É un equipo que rebotea enormemente no aro contrario. Alexander, Eyenga ou Meindl son xogadores que cargan o rebote porque son moi fortes. Nótase que é un equipo intenso e desde aí tentan construír. Son moi bos no 1x1 defensivo porque son moi potentes fisicamente. Desde esa defensa tentarán acelerar o ritmo de xogo, xogar máis a campo aberto e ese sempre foi un pouco o estilo de xogo de Fuenlabrada”.\nMoncho explicou que “o rebote, tanto ofensivo como defensivo, vai ser fundamental e será un factor crave. É certo que o noso mellor rexistro en rebote foi no último partido, así que espero que o manteñamos. Para poder desenvolver o noso xogo ofensivo vai esixir moito traballo individual porque é un equipo que aperta o balón, as liñas de pase e que rouba moitos balóns en primeira liña se te relaxas. Non vai ser un equipo contemplativo, senón agresivo. E iso vainos a esixir estar a un nivel alto. Temos unha boa mostra no inicio do partido contra o Real Madrid, que nos custou case seis minutos entrar nese partido e cando nos demos conta estabamos 4-20 porque non fomos capaces de desenvolver o noso xogo en ataque. Espero que iso nos sirva de mostra porque o partido en Fuenlabrada váinolo a esixir”.\nParte Médico HM Hospitales: Álvaro Muñoz ten molestias na zona alta do xemelgo, no poplíteo, que non lle permitiu adestrar os últimos dous días. O resto de xogadores están dispoñibles para poñerse ás ordes de Moncho Fernández.


OURENSE DIXITAL .com __Francisco González releva a Alberto Pascual ao fronte da Escola de Artes e Oficios de Ourense\nA Escola de Artes e Oficios Artísticos da Deputación de Ourense, ubicada na Praza Maior desta cidade, abrirá o seu prazo de matrícula este martes, día 15 de setembro, e será entre os días 15 e 30 deste mes cando se poida formalizar a correspondente inscripción, en horario de secretaría de 10:00 a 13:00 horas. A veterana institución, promovida e financiada pola Deputación provincial, imparte clases de debuxo para pintura, debuxo artístico, pintura, talla en madeira, modelado e vaciado, cerámica-alfareiría e esmalte de cerámica.\nFrancisco González releva a Alberto Pascual ao fronte da Escola de Artes e Oficios de Ourense\nDende este martes, día 15 de setembro, ata finais de mes, abre o prazo de matrícula a Escola de Artes e Oficios da Deputación de Ourense. A institución provincial que promove esta Escola lembra que impartirá class neste novo curso de debuxo para pintura, debuxo artístico, pintura, talla en madeira, modelado e vaciado, cerámica-alfareiría e esmalte de cerámica.\nSegundo datos da propia institución provincial, nestas disciplinas matriculanse anualmente entorno a 250 persoas, que participan das diferentes clases formativas (eminentemente prácticas) de maneira gratuita, en horario diario de 19:00 a 21:00 horas.\nAsí mesmo, informa a Deputación de Ourense que coa xubilación do anterior director, Alberto Pascual Carballo, a dirección da escola pasa a ser asumida no novo curso polo director do Centro Cultural da Deputación, Francisco González Bouzán.\nPrecisamente o agora director saínte, Alberto Pascual, é o autor dun traballo titulado “Más de cien años en la vida de Ourense. Escuela Provincial de Artes y Oficios”, no que se reflicte a extensa e longa traxectoria da Escola de Artes Oficios de Ourense no seu primeiro século de vida.\nFrancisco González Bouzán


Impartido por: Prenom (Mar Catarina e Rubén Domínguez)\nDirixido a: todas as persoas que desexen explorar diferentes camiños para pensar e producir videoclips e que estean interesadas na música e no audiovisual e nas posibilidades que ofrece o seu entrecruzamento. O nivel é básico-intermedio.\nPresentación teórica dos recursos básicos de edición e posprodución que se poden empregar na elaboración dun videoclip para, posteriormente, traballar sobre as imaxes gravadas o día anterior e outros materiais que presente o alumnado (imaxes de arquivo, motion graphics...).\nPara finalizar levarase a cabo unha presentación de posibles modos de difusión e promoción de videoclips (festivais, redes sociais, presentacións alternativas...).\nNo ano 2010 crea, xunto a Rubén Domínguez, a produtora e editora Prenom a través da cal realizan deseños audiovisuais de diversa índole (curtametraxes, videoclips, vídeos experimentais...) e en 2014 comezan a editar álbums para diferentes bandas galegas como Chicharrón, Elvis Negro, Pantis ou Esposa. É autora de proxectos fotográficos como Memoria (2010), Segunda pel (2011) e A Lagoa (2012); é realizadora de vídeos experimentais como Outra (2007) ou Punto, eixe, pegada (2014), e tamén conta con diversos videoclips para bandas galegas coma Franc3s, Ataque Escampe, Chicharrón ou Atrás Tigre. Formou parte de varios grupos como Cudevaso, jijiji ou Chicharrón, e actualmente toca en Esposa.


Comprácenos convidarvos á xornada de portas abertas que terá lugar no noso local o venres 21 de abril. Proxectaremos o documental “Voices” dunha hora de duración e posteriormente abriremos un coloquio onde reflexionar comunmente sobre os retos da sociedad en materia de inclusión coa saúde mental.\n“Voices, significa voces, é unha mirada ao panorama da saúde mental europea. Esta película pretende dar voz ás persoas que traballan no sector da saúde mental, ás das persoas que toman decisións políticas sobre o tema, ás familias e tamén, sobre todo, ás das persoas que sufren en primeira persoa algún trastorno mental grave. Estas voces son as importantes, as que nos poden axudar a comprender a complexidade da saúde mental. Ademais de dar voz aos afectados/as, enfócase o documental dende unha perspectiva positiva, en termos de empoderamento, recuperación, capacitación, asociacionismo, independencia…”


Aprobación definitiva da delimitación do núcleo rural de Olveira. Concello de Dumbría (A Coruña) | TOPOGRAFIARURAL\nRESOLUCIÓN do 7 de abril de 2015, da Secretaría Xeral de Ordenación do Territorio e Urbanismo, sobre aprobación definitiva do expediente de delimitación do solo do núcleo rural de Olveira, no concello de Dumbría (A Coruña).\nO Concello de Dumbría solicita a aprobación definitiva do expediente de delimitación do solo do núcleo rural de Olveira, ao abeiro do establecido na disposición adicional segunda.2 da Lei 9/2002, de ordenación urbanística e protección do medio rural de Galicia.\nExaminada a documentación remitida polo Concello de Dumbría e vista a proposta subscrita pola Subdirección Xeral de Urbanismo, resulta:\n1. O Concello de Dumbría carece actualmente de planeamento xeral. Como planeamento aplicable rexen as Normas complementarias e subsidiarias de planeamento da provincia da Coruña, aprobadas definitivamente por Orde da Consellería de Ordenación do Territorio e Obras Públicas do 3.4.1991.\n2. A Secretaría Xeral de Ordenación do Territorio e Urbanismo resolveu, con data do 9.12.2009, non outorgar a aprobación definitiva á delimitación do solo de núcleo rural de Olveira, debendo o concello introducir as correccións necesarias para emendar o conxunto de deficiencias relacionadas nesa resolución.\n3. Augas de Galicia emitiu informe favorable con data do 1.9.2010.\n4. O Pleno do Concello aprobou o proxecto corrixido de delimitación do solo de núcleo rural de Olveira no 4.12.2012.\n5. A Dirección Xeral do Patrimonio Cultural emitiu informe favorable o 26.2.2013, condicionado a incorporar as medidas protectoras e correctoras incluídas nel.\n6. O secretario municipal emitiu informe no 23.1.2015 previo á aprobación provisional.\n7. O pleno do Concello aprobou novamente o proxecto de delimitación do solo de núcleo rural de Olveira subscrito polos arquitectos Daniel Beiras García-Sabell e David Estany Garea, no 27.1.2015.\n1. Obxecto: a proposta delimita como solo de núcleo rural uns 107.246 m2 de superficie que se categorizan como histórico-tradicional, aplicando unha ordenanza definida no propio expediente, con parcela mínima 900 m2 (permítese edificar nas parcelas menores situadas entre outras edificadas) e 0,50 m2/m2 de edificabilidade máxima.\n2. Consolidación edificatoria do ámbito delimitado (artigo 13.3 da LOUG): segundo o método numérico da Instrución 4/2011 (DOG núm. 91, do 11 de maio) acreditando unha consolidación do 57,27 %.\n3. Distancia do límite proposto respecto das edificacións tradicionais do núcleo (artigo 13.3 da LOUG): a delimitación encerra as edificacións tradicionais do asentamento seguindo o parcelario e as pegadas físicas existentes dentro do máximo de 50 m das devanditas edificacións tradicionais.\nEn consecuencia, púidose comprobar que se encontran corrixidas as deficiencias sinaladas na anterior resolución desta Secretaría Xeral de Ordenación do Territorio e Urbanismo do 9 de decembro de 2009.\nPrimeiro. Aprobar definitivamente o proxecto de delimitación do solo de núcleo rural común de Olveira, no concello de Dumbría.\n26 mayo, 2015 en ANUNCIOS, PLANEAMIENTO URBANÍSTICO. Etiquetas:A Coruña, aprobación definitiva, delimitación de núcleo rural, Dumbría, Lei 9/2002, Lei de ordenación urbanística e protección do medio rural de Galicia, LOUG, Normas complementarias e subsidiarias de planeamento da provincia da Coruña, Olveira, solo de núcleo rural común\n← Una comunidad de montes de As Nogais (Lugo) denuncia que la Xunta le usurpa terreno\nExclusión do Catálogo de montes de utilidade pública do monte Cadaval, Ruña e outros. Concello de Mazaricos (A Coruña) →


En Boiro cambios na programación das Letras Galegas 2022 – O Barbanza\nEn Boiro cambios na programación das Letras Galegas 2022\nAtendendo á previsión meteorolóxica prevista para os vindeiros días, o Concello de Boiro realiza cambios na programación prevista para as Letras Galegas 2022. As actuacións previstas para o exterior aprazaranse para novas datas.\nO luns día 16 realizarase a inauguración institucional do Pazo de Goiáns ás 19.30 horas, a presentación do caderno nº6 da revista Follas Novas e a actuación de Laura Lamontagne e Pico Amperio no interior do Pazo. A plantación da figueira e a actuación de Nova Galega de Danza aprázanse.\nO martes 17 de maio mantense a apertura de portas ás 11.00 horas co mercado de artesanía, libreiros e palilleiras no interior do Pazo. Os bailes tradicionais previstos para a mañá trasládanse a pola tarde. A partir das 14.00 horas xantar popular con pulpeira e gaiteiros. Toda a programación prevista para o escenario pequeno trasládase ao interior e ás 16.00 horas farase a presentación institucional e ás 16.15 horas comezan as presentacións literarias de Barbantia. Ás 17.30 horas actuación de Esperanza Mara e ás 18.00 horas representación de Airiños tamén no interior do Pazo.\nPara o martes 17 mantense no exterior do Pazo as actuacións dos grupos tradicionais Abeloura, Xilbarbeira e Pedra da Aroña a partir das 17.30 horas e dependendo das condicións meteorolóxicas pola tarde. Ás 19.00 horas será a actuación de Os da Porfía tamén no exterior. As actuacións de Xisco Feijóo e Baiuca aprazaranse para unha nova data.\nModifícanse tamén os horarios de autobús previstos. O luns 16 a saída de A Boqueira de A Negral será ás 19.00h e o regreso dende o Pazo ás 21.45h horas. O martes 17 mantéñense as saídas ás 10.30h, 12.30h, 16.00h e 18.00h; os regresos dende o Pazo serán ás 10.45h, 12.45h, 16.45h, 18.45 e 21.30 horas.\n19.30 horas – inauguración do Pazo de Goiáns\n20.00 horas – presentación do caderno nº6 da Revista Follas Novas\n11.00 horas – apertura de portas e mercado de artesanía no interior do Pazo\n14.00 horas – xantar popular con pulpeira e Pequenos do Barbanza\n16.15 horas – presentacións literarias a cargo de Barbantia no interior do Pazo\n17.30 horas – baile tradicional na eira do Pazo con Xilbarbeira, Aroña e\n18.00 horas – actuación do grupo Airiños no interior do Pazo\n19.00 horas – actuación de Os da Porfía na eira do Pazo


Campaña electoral, tempo de anuncios da Xunta contra a pobreza enerxética - Praza Pública\nmartes 15, decembro 2015\nNÓS pon Muras como exemplo dos beneficios dunha tarifa eléctrica galega\n22 de maio de 2014, derradeiro día da campaña electoral das eleccións europeas: O Goberno galego anuncia -despois de rexeitalo durante meses- un "tícket enerxético" para achegar entre 90 e 120 euros ás familias con menores ao seu cargo e con ingresos inferiores aos 532 euros para pagar os recibos de luz. 12 de febreiro de 2015, coa precampaña dos comicios municipais de maio xa lanzada, a Xunta volver facer outro anuncio neste senso: promete ampliar o ticket, tanto na súa contía coma nos seus posibles beneficiarios. E onte, 14 de decembro de 2015, o Goberno galego repetiu a estratexia, concretando a promesa realizada en febreiro, e presentando un programa -que se poderá solicitar en xaneiro- a través do cal as persoas con ingresos inferiores a eses mesmos 532 euros (con ou sen fillos ao cargo) poderán demandar esta axuda para pagar dúas mensualidades (un recibo) do subministro eléctrico cun tope máximo de 200 euros.\nSemella que os momentos previos á celebración de eleccións son propicios para que o Goberno galego anuncie ou aprobe medidas de loita contra a pobreza enerxética\nSemella que os momentos previos á celebración de eleccións son propicios para que o Goberno galego anuncie ou aprobe medidas de loita contra a pobreza enerxética, un problema que afecta a cando menos 65 mil fogares galegos, que non poder facer fronte ao pagamento das facturas de luz, gas e calefacción. Unha cifra conservadora que crece noutras estimacións.\nO Partido Popular foi reacio durante moito tempo a aprobar medidas contra esta pobreza enerxética e mesmo vetou no Parlamento propostas para evitar os cortes de subministro. O pasado ano puxo en práctica esa primeira acción (o ticket) da que -segundo os cálculos de Núñez Feijoo nese momento- "se poderían beneficiar desta axuda preto de 14.000 familias". Este luns, o conselleiro de Economía, Emprego e Industria, Francisco Conde, recoñeceu que a cifra final foi moi inferior: "preto de 3.000 familias galegas”. É dicir, menos do 5% dos fogares que non se poden permitir pagar a luz.\nO pasado ano Núñez Feijoo afirmou que "preto de 14.000 familias" se poderían beneficiar do ticket. Este luns, o conselleiro de Economía recoñeceu que a cifra final foi moi inferior: 3.000 familias, menos do 5% dos fogares que non se poden permitir pagar a luz\nO novo programa pode ampliar un chisco a cifra total de beneficiarios. A Xunta farase cargo "do pago de dúas mensualidades cun tope máximo de 200 euros" e a axuda poderá solicitarse "a partir do mes de xaneiro de 2016 de cara a cubrir os meses de novembro e decembro deste ano". Terán acceso a ela "aqueles titulares dun subministro eléctrico con ingresos anuais que non superen o IPREM", é dicir, 532.51 euros mensuais. Isto significa que o número total de posibles beneficiarios desta axuda de 200 euros para pagar un recibo se sitúa nos 76 mil familias (segundo os datos da Enquisa Estrutural a Fogares do IGE)\nSegundo o IGE, ademais, en 2013 un total de 244.868 familias galegas afirmaban non poder "permitirse manter a vivenda cunha temperatura adecuada", practicamente unha de cada catro (o 23,08%), unha cifra que crecera notablemente dende o 18,56% de 2011. No primeiro trimestre de 2015, así mesmo, o 6,65% das familias galegas (unhas 70 mil) recoñeceron que tiveran algún "atraso" no pagamento do aluguer, hipoteca, luz, gas ou auga.\nAcordo coas comercializadoras eléctricas\nA Xunta asinou coas principais comercializadoras eléctricas que operan en Galicia un convenio que ten por obxectivo "evitar o corte da luz por impago"\nEste luns, ademais, a Xunta asinou coas principais comercializadoras eléctricas que operan en Galicia un convenio que ten por obxectivo "evitar o corte da luz por impago ás familias con menos recursos". No acto, que estivo presidido por Alberto Núñez Feijóo e Francisco Conde, participaron os representantes das empresas asinantes (Gas Natural Fenosa, EDP, Viesgo, Iberdrola, Endesa e CIDE, en representación das pequenas comercializadoras). Conde asegurou que se trataba dun "programa pioneiro en España" que aspira a que “ningún fogar galego quede sen electricidade por falta de recursos económicos para o pago da factura”. O "pioneiro" programa da Xunta foi aprobado anteriormente por outros gobernos autonómicos, coma a Comunidade Valenciana, Madrid ou Castela-León, e tamén por concellos grandes e pequenos, dende A Coruña ata Muras, que mesmo foron máis alá.\nO "pioneiro" programa da Xunta foi aprobado anteriormente por outros gobernos autonómicos, coma a Comunidade Valenciana, Madrid ou Castela-León, e tamén por concellos grandes e pequenos, dende A Coruña ata Muras\nO funcionamento do protocolo asinado este luns é o seguinte: cando algunha familia estea en risco de sufrir un corte de subministración eléctrica como consecuencia dun impago ou un atraso na factura recibirá unha notificación da comercializadora na que lle informará da posibilidade de acceder á axuda do Goberno galego se os seus ingresos anuais son inferiores ao IPREM. No momento en que a persoa en risco de quedar sen luz ou calefacción presente, por vía telemática, a solicitude ante a Consellería de Economía, esta indicaralle á compañía que paralice o corte do subministro durante o prazo dun mes, tempo necesario para proceder á resolución da axuda. E, se a axuda é finalmente concedida, procederase ao pagamento á compañía eléctrica.\nAcordo asinado polo Goberno galego coas comercializadoras eléctricas, este luns © Xunta\nA candidata de NÓS por Lugo, Olalla Rodil, desprazouse este martes ao pé dun xerador eólico. Alí, xunto ao portavoz nacional do BNG, Xavier Vence, o alcalde da Vila, Manuel Requeixo, e outros representantes do Bloque como o rexedor de Ribadeo, Fernando Suárez, ou Xosé Luís Rivas, Mini, candidato ao Senado pola Coruña, quixeron amosar sobre o terreo as que, a xuízo da candidatura soberanista, serían as vantaxes para o país dunha tarifa eléctrica galega.\nOs parques de aeroxeradores que converten a Muras "nun dos maiores produtores de enerxía eléctrica" do país son os que permiten que o goberno local vaia ser "un dos primeiros do Estado que asuma o pago da factura eléctrica da súa veciñanza grazas aos ingresos derivados da produción eléctrica que se dá no propio territorio", salienta Rodil. Medidas coma esta, di, poderían acadar unha maior dimensión cunha "tarifa propia" como a que, por exemplo, xa "amortece os efectos do encarecemento da electricidade" en Euskadi.\nMuras, salientan, "vai ser un dos primeiros concellos do Estado que asuma o pago da factura eléctrica da súa veciñanza grazas aos ingresos derivados da produción de electricidade"\n"A produción enerxética ten que reverter positivamente na veciñanza", como xa sucede en Muras, di a candidata, e por iso, ao seu xuízo, esa debera ser unha das prioridades na nova lexislatura etatal. A tarifa eléctrica galega, coida, "suporía unha redución do 30% na factura e garantiría, por exemplo, a permanencia de Alcoa" en territorio galego. "Somos un país que exporta enerxía pero os beneficios marchan a outras partes do Estado, e as empresas -evidencia- tributan en Madrid.\nNesta liña, conclúe Rodil, no caso de chegar ao Congreso salientará que "o noso territorio é un dos que máis enerxía produce" e isto, di, "debe ter un retorno para a poboación". "Isto é posible, en Muras comprobamos como sen poden aplicar medidas para que así sexa".\nRodil e Mini, con Vence e outros representantes do BNG e NÓS, en Muras CC-BY-NC-SA NÓS


Biblioteca Brea Segade: xaneiro 2022\nás 31.1.22 7 comentarios:\nProxecto Bubisher: Gonzalo Moure e "El niño de luz de plata"\nMañá teremos o agardado encontro con Gonzalo Moure, tras a lectura da obra "El niño de luz de plata", creación do Taller de lectura de Farsía, en Smara, e coordinada polo escritor. Compartimos un dos materiais cos que o alumnado de 3º, 4º , 5º e 6º preparou este encontro, un tríptico sobre Gonzalo Moure.\nás 30.1.22 Ningún comentario:\nEtiquetas: animación á lectura, Bubisher, De viaxe!, Día da Paz, Encontros con escritor@s, lecturas pola paz, lemos, non violencia, Paz 2022, PDI, refuxiados, tolerancia\nDía Escolar pola Non Violencia e a Paz: Que é un refuxiado?\nás 30.1.22 1 comentario:\nEtiquetas: animación á lectura, Biblioteca creativa, creamos, De viaxe!, Día da Paz, Kamishibai, lecturas pola paz, Paz 2022, PDI, refuxiados\nMochilas Viaxeiras 7\nNova saída das Mochilas Viaxeiras! E xa van sete viaxes polas vosas casas 😀Gozade moito delas! Contádenos que tal foi a experiencia nos Cadernos de Viaxe e animádevos a proponernos saídas en familia pola comarca.\nás 29.1.22 Ningún comentario:\nás 29.1.22 1 comentario:\nDe viaxe polo Barbanza 6\nComo estamos a aproveitar o bo tempo destes días para saír visitar sitios chulos en familia! 😎\nAquí tedes as fantásticas recomendacións desta primeira viaxe das Mochilas no 2022:\n- A senda do río Té.\n- A praia da Torre.\n- O Mirador da Muralla.\n- O Castro Barbudo e a baixada polo Camiño Real.\nGrazas, Alexandra, Uxío, Xoán, Adriana e familias, polas fotos e as recomendacións. Grazas a tod@s polas vosas achegas nos Cadernos de Viaxe. Encántannos!\nás 25.1.22 Ningún comentario:\nEsta semana combinamos unha escolma musical realizada por Nerea, que xa está en 1º da ESO, con locutores/as e técnicos/as de son de 5º e 6º que dominan a arte do directo. Insuperable!!Seguimos cos directos da Radio BBS os mércores e xoves.\nás 21.1.22 1 comentario:\nEtiquetas: música, Radio BBS, Radio na Biblio\nAxudantes e novidades\nEsta semana os nosos axudantes estiveron botando unha man selando os novos libros que estamos fichando. Estade atent@s aos andeis de novidades, chegaron novas lecturas, algunhas delas propostas por vós. Queredes ser os primeiros/as en lelas?🙋\nás 21.1.22 Ningún comentario:\nEtiquetas: animación á lectura, axudantes, lemos, novidades\nAs nosas entrevistas: Silvia Ferre, Miro Lamas e Alfredo Susavila\nSilvia, Miro e Alfredo aceptaron o nosos convite de pasar pola Radio BBS o día que estiveron no cole para agasallarnos cun concerto didáctico de jazz.\nAquí tedes a interesante entrevista que lles fixeron alumnos e alumnas de 2º e 5º. Temos ata recomendacións musicais!\nGrazas, Miro, Silvia e Alfredo!\nás 18.1.22 Ningún comentario:\nEtiquetas: jazz, música, Radio BBS, Radio na Biblio, Rianxo\nSeguimos descubrindo a importancia que o Proxecto Bubisher ten para os campos de refuxiados saharauís e coñecendo mellor algunhas das súas iniciativas. Nestas semanas todas as aulas do colexio estamos lendo unha historia moi especial, El niño de luz de plata, escrita por nenos e nenas do Taller de lectura de Farsía en Smara. É un dos libros Bubisher, que xa forma parte dos itinerarios lectores da BBS e que nos achega a unha realidade diferente á nosa, a través dos ollos dos nenos e as nenas saharauís, que teceron unha historia fermosa, chea de imaxinación, sabiduría e sensibilidade.\nEl niño de luz de plata seguirá dándonos que falar, escribir, debuxar.. nestas semanas e tamén nos dará algunha sorpresa. 😊\nEl niño de luz de plata no blog de 5º.\nás 15.1.22 Ningún comentario:\nEtiquetas: animación á lectura, Bubisher, itinerarios lectores, lecturas, lecturas pola paz, lemos, Sahara\nMochilas Viaxeiras 6\nOa axudantes de 5º revisaron e sortearon as Mochilas Viaxeiras antes de que saíran por primeira vez neste 2022. Que gusto contar con vós, axudantes!\nE unha vez listas...as Mochilas Viaxeiras emprenderon viaxe de novo. Boas lecturas!\nás 14.1.22 Ningún comentario:\nEtiquetas: animación á lectura, axudantes, familias, lemos, Mochilas Viaxeiras


Diferenzas entre revisións de «Nais de Praza de Maio» - Wikipedia, a enciclopedia libre\nDiferenzas entre revisións de «Nais de Praza de Maio»\nNais de Praza de Maio (editar)\nRevisión como estaba o 18 de abril de 2016 ás 20:12\nRevisión como estaba o 30 de outubro de 2015 ás 22:11 (editar)\nm (→Acción da organización)\nRevisión como estaba o 18 de abril de 2016 ás 20:12 (editar) (desfacer)\n[[Ficheiro:Madres pza de mayo.jpg|miniatura|300px|Nais de Praza de Maio xunto ao presidente da Arxentina, Néstor Kirchner]]\n'''Nais de Praza de Maio''' é unha asociación formada durante a última ditadura da República [[Arxentina]] co fin de recuperar con vida aos detidos [[Desaparecidos pola ditadura arxentina|desaparecidos]], inicialmente, e logo establecer os responsables dos actos de [[Crimes de lesa humanidade|lesa humanidade]] e promover o seu enxuizamento.\nAs Nais de Praza de Maio atópanse divididas en dous grupos, o grupo maioritario presidido por [[Hebe de Bonafini]] e denominado ''Nais de Praza de Maio'', e ''[[Nais de Praza de Maio Liña Fundadora]]'', presidido por [[Nora Morales de Cortiñas]].\nA manifestación das Nais foi unha das primeiras manifestacións públicas contra a ditadura. Alcanzaron notoriedade durante a realización da [[Copa Mundial de Fútbol de 1978|Mundial de Fútbol de 1978]] na Arxentina, cando periodistas internacionais comezaron a entrevistarlas e deron a coñecer o seu movemento.\nO [[26 de xaneiro]] de [] esta manifestación deixou de realizarse por parte da agrupación liderada por Hebe de Bonafini, quen afirmó que "''xa non hai un inimigo na Casa de Goberno''". Outras agrupacións de [[dereitos humanos]] non estiveron de acordo e continuaron realizándola <ref>[http://www.clarin.com/diario/2006/01/26/um/m-01130827.htm As Nais de Praza de Maio realizaron a última Marcha da Resistencia]; [[Diario Clarín|Clarín]], 26 de xaneiro de 2006 </ref>.\n[[Ficheiro:Madres de Plaza de Mayo (1).jpg|miniatura|esquerda|250px|Símbolo tradicional das Nais]]\nUnidas pola desgraza, as Nais se converteron nun grupo de activistas en defensa dos dereitos humanos. Aseguran que naceron polos seus fillos, e que son as nais de tódalas vítimas da represión na Arxentina. Distínguense usando pañuelos brancos sobre as súas cabezas, os mesmos que anteriormente serviran como cueiros dos seus fillos desaparecidos.\nTraído desde "https://gl.wikipedia.org/wiki/Especial:MobileDiff/3886629"


Miranda e Serrano comparten un tramo do Camiño de Santiago cos rapaces e rapazas de oito países de América participantes no programa ‘Conecta con Galicia’ | GaliciaAberta - Secretaría Xeral da Emigración\nMiranda e Serrano comparten un tramo do Camiño de Santiago cos rapaces e rapazas de oito países de América participantes no programa ‘Conecta con Galicia’\nTrátase dunha iniciativa da Secretaría Xeral da Emigración pola que 179 mozas e mozos reforzan os vínculos coa terra de orixe dos seus proxenitores e coñecen a realidade e actualidade galegas, converténdose en caixa de resonancia para a promoción de Galicia nos lugares onde residen.\nO secretario xeral da Emigración e mailo alcalde de Portomarín acompañaron nun tramo do Camiño de Santiago ás mozas e mozos do 'Conecta con Galicia 2016'\nO secretario xeral da Emigración, Antonio Rodríguez Miranda, e mailo alcalde de Portomarín, Juan Carlos Serrano López, acompañaron esta mañá durante un tramo do Camiño de Santiago a un dos grupos de rapaces e rapazas que participan este ano no programa ‘Conecta con Galicia’, que promove a Secretaría Xeral da Emigración en colaboración coa Dirección Xeral de Xuventude, Participación e Voluntariado, da Consellería de Política Social.\nA iniciativa pretende que a mocidade da diáspora, na súa maioría fillas e fillos e netos e netas de persoas galegas emigradas, teña oportunidade de coñecer de primeira man a realidade galega, e atoparse coas e coas súas familias da outra beira do Atlántico no marco da Campaña de Verán da citada Consellería. O programa ten como obxectivo fortalecer esas ligazóns que relacionan a estes mozas e mozos coa terra das e dos seus familiares e que, en moitas ocasións, senten como propia ao mesmo ou superior nivel dos países onde naceran. Para moitos deles e delas, supón a primeira posibilidade de coñecer fisicamente a terra das e dos seus devanceiros, e as xeracións da familia que quedaron na Galicia territorial.\nAsí, o programa permite este ano que 179 descendentes de cidadás e cidadáns galegos poidan coñecer a realidade da mocidade galega a través da convivencia e das experiencias que lles acheguen as actividades previstas, e sobre todo da convivencia persoal e humana cos seus coetáneos e coetáneas desta parte do océano, pois a estadía realízase conxuntamente cun colectivo de rapaces e rapazas residentes na Galicia territorial.\nNestas instalacións realizarán dúas actividades, de seis días cada unha. Durante a primeira, denominada “Cultura e Camiño”, as e os participantes alóxanse na residencia xuvenil Lug II de Lugo, e Florentino López Cuevillas de Ourense, onde participarán en actividades dirixidas a coñecer o patrimonio histórico cultural das respectivas zonas, e percorren o Camiño de Santiago en varias etapas ata o destino final en Compostela, acción que compartiron hoxe Miranda e Serrano con eles.\nO segundo grupo de actividades, tamén de seis días de duración, desenvólvese baixo o paraugas do epígrafe “O mar de Galicia” no albergue xuvenil de Gandarío en Bergondo (A Coruña) onde realizan actividades de náutica de lecer e de coñecemento do medio mariño. Precisamente, tras achegarse ata Portomarín, o secretario xeral da Emigración foi ata Gandarío para saudar a estoutro grupo.\nA segunda modalidade son os campos de traballo, da que se benefician 19 mozas e mozos da diáspora, que durante a súa estadía conviven tamén con compañeiras e compañeiros residentes na Comunidade Autónoma. É unha modalidade concibida para participantes con idade comprendidas entre os 20 e 30 anos, na que desenvolven actividades de colaboración desinteresada e voluntaria en traballos diversos na procura dun maior coñecemento da cultura galega, da mellora ambiental da contorna, e da recuperación do patrimonio cultural e arquitectónico.\nÉ precisamente no campo de traballo de Castromaior, tamén en Portomarín, onde teñen realizado en anos anteriores -e tamén o farán durante este mes de agosto de 2016- os labores de coñecemento e mellora do patrimonio, neste caso arqueolóxico, nun dos enclaves en recuperación máis interesanrtes que ofrece a conrtona do Camiño Francés.\nCon carácter previo á realización da viaxe a Galicia, os mozos e mozas seleccionados, tanto nunha modalidade como na outra, asistiron a sesións informativas nos seus países de orixe, especificamente encamiñadas ao coñecemento da realidade galega en xeral e das actividades a desenvolver no programa en particular. Tamén se lles informou das súas obrigas respecto do cumprimento do réxime interno das residencias ou albergues en que serán aloxados.\nA campaña de verán inclúe albergues, campamentos, campos de traballo e actividades de ocio e tempo libre para a mocidade. Cómpre destacar que outro dos aspectos positivos da campaña está no impulso ao emprego que leva aparellada. Grazas ao desenvolvemento destas actividades, as empresas de ocio e tempo libre de Galicia darán traballo a máis de 900 persoas como monitoras e directoras de campamentos.\nChegan a Santiago 41 das e dos 162 novos divulgadores de Galicia, a mocidade da diáspora que este verán fortalece as ligazóns coa terra a través do programa ‘Conecta con Galicia’ 01.07.2018


Solicitámoslle ao PSOE “concreción á hora de negociar acordos” - Marea Atlántica\nSolicitámoslle ao PSOE “concreción á hora de negociar acordos”\nA Marea Atlántica agarda que o Partido Socialista coruñés mude o paso e leve por fin avances á xuntanza que manterán este mércores. “Non podemos falar de acordos de programa sen prazos nin cifras, nin aclarar como se farán as cousas”, evidencia o concelleiro Iago Martínez\nO concelleiro da Marea Atlántica Iago Martínez reivindicou esta mañá, no marco da tertulia de Onda Cero, o peso da formación municipalista no Pleno do Concello, polo que solicitou ao PSOE da Coruña que “amose maior concreción á hora de negociar acordos”. “A Marea, con 6 representantes na Corporación municipal, segue a ser unha forza decisiva e necesaria para poder sacar adiante políticas que melloren a vida das persoas”, indicou. “É por isto que requirimos do Partido Socialista coruñés que sexa máis específico, máis concreto, á hora de negociar. Non podemos falar só de acordos de programa, tamén debemos conformar o manual de instrucións que nos fale de prazos, cifras e de como imos sacar adiante esas cuestións. É o momento de falar de política”, considerou o edil.\n“Creo que hai moitas cousas das que é importante falar xa, por exemplo, que vai pasar co orzamento deste ano xa que a cidade está a traballar cun prorrogado precisamente porque, coa Marea Atlántica no goberno, o resto de grupos da oposición non facilitaron o apoio necesario para poder sacalo adiante”, recordou. “Que vai pasar, por exemplo, cos proxectos que a veciñanza da cidade votou que se levasen a cabo mediante o programa de Orzamentos Participativos? Creo que é importante baixar ao concreto”, engadiu Martínez.\nNúmeros, prazos e responsabilidades\n“Existindo vontade real de negociación e cordialidade, debemos ser máis exactos. Espero que as conversas co PSOE cambien de paso, xa que entendo que o desexable cando queremos conformar maiorías de progreso é acompañar de números, prazos e responsabilidades a dimensión programática dos acordos”, explicou Martínez. “Todo isto é un pouco complicado porque aínda non sabemos como pensa artellar o seu goberno o Partido Socialista. É preciso que especifique como quere gobernar e como quere levar a cabo os seus acordos”, esgrimiu.\nSegundo as conversas mantidas, está previsto que mañá mércores se produza unha nova reunión entre as persoas escollidas polo comité negociador da Marea Atlántica e as representantes do PSOE coruñés. “Trátase dunha xuntanza necesaria, non podemos esconder certa preocupación pola falta de iniciativa que se desprende do documento remitido no día de onte polo PSOE, un documento base que ten silencios que nos alarman, como os relativos á investigación de responsabilidades polas desfeitas urbanísticas do pasado, á titularidade pública dos terreos do bordo litoral ou a constitución da área metropolitana da Coruña, cuestións das que nada se di”, comentou o concelleiro, rematado o debate radiofónico.\nA Marea Atlántica recórdalle ao PSOE que existen outros moitos asuntos de interese para a cidadanía que foron evidenciados pola propia Rede da formación municipalista cando decidiu dar o seu apoio á investidura de Inés Rey que non figuran no documento remitido este luns. Existen asuntos que non poden ser acordados de forma vaga, como todos aqueles que teñen que ver co cumprimento coa Memoria Histórica, co cambio climático, o fomento das políticas participativas ou a gratuidade das escolas infantís municipais de 0 a 3 anos. Descoñecemos se a falta de concreción se debe a un debate interno dentro da formación socialista, pero recordamos que existen temas de cidade que van influír na mellora da vida da veciñanza e que non se poden negociar á lixeira. “En calquera caso, a nosa disposición ao diálogo é toda, como puidemos ver no exemplar proceso de traspaso de poderes que creo que levou a cabo a Marea. Por iso, e tendo en conta o peso que temos, esperamos que a xuntanza fixada para este mércores supoña un maior avance nas conversas”, evidenciou Iago Martínez.\nApoio ao cadro de persoal de Alcoa\nPor outro lado, a Marea Atlántica quere amosar, unha vez máis, o seu completo apoio e solidariedade co cadro de persoal de Alcoa, que este martes iniciou unha protesta nas dependencias da Delegación de goberno para reclamar que o executivo central cumpra coa palabra dada e aprobe un Estatuto para as Industrias Electrointensivas, e informe sobre a posibilidade de venda da factoría coruñesa á compañía Parter. A este respecto, Martínez insistiu esta mañá na necesidade de que o goberno central e, por engádega, o Partido Socialista, cumpra cos compromisos expresados en campaña.\n“De nada serve enganar aos e ás traballadoras, de nada serven as visitas e os paseos se non se traducen en accións concretas. Tanto Pedro Sánchez, como tamén, ao longo de toda a campaña, Inés Rey, comprometeron unha solución, pero a realidade é que non está clara. Unha cousa é que se poida atopar un comprador, outra cousa é que non teñamos novidades sobre o Estatuto das Electrointensivas e se este terá en conta as recomendacións feitas polo propio cadro de persoa para garantir a competitividade da planta”, recordou.\nMarea Atlántica - Comunicación2019-06-18T19:48:05+02:0018 Xuño, 2019|Concello, Novas da Marea|Sin comentarios


cristo2 substantivo masculino1 Relixión Denominación específica de Xesús de Nazaret. OBSERVACIÓNS: Nesta acepción escríbese con maiúscula No Novo Testamento, Cristo é recoñecido como o Mesías prometido. CONFRÓNTESE nazareno2 Imaxe que representa a Cristo, especialmente na cruz. Teñen un cristo na cabeceira da cama. SINÓNIMO crucifixo No claustro consérvase un cristo xacente. FRASES E EXPRESIÓNS CON cristo Feito un cristo 1 coloquial Moi delgado e desmellorado. Non o vin moi ben, pero está feito un cristo. 2 coloquialMancado Despois da caída quedou feito un cristo. 3 coloquial Moi sucio e revolto. Os ladróns deixaron a casa feita un cristo. Todo cristo coloquial Todo o mundo. Todo cristo para dentro, veña!


As Ferreiras: Concursos de microcurtas e microrelatos\nA Concellaría de Normalización Lingüística do Concello de Silleda , que dirixe a alcaldesa Paula Fernández Pena, vén de convocar un concurso de microcurtas e outro de microrrelatos.\nAs obras presentadas a calquera deles, deberán estar integramente feitas en Lingua Galega, e poderán concursar todas as persoas que teñan entre 12 e 20 anos e estean censadas en Silleda.\nAs micro curtametraxes deberán ter unha duración máxima de 8 minutos e versar sobre a situación da lingua galega na sociedade contemporánea e o uso cotián do galego en calquera entorno social. Poderán estar editadas e tamén ser ou non de ficción.\nAs obras audiovisuais teñen que ser entregadas no Concello de Silleda, ou enviadas por correo á Casa Consistorial, en formato DVD PAL. Deberán entregarse co título e cun pseudónimo escritos, e acompañados dun sobre pechado onde tamén aparezan o título da obra e o pseudónimo no exterior do mesmo, e que conteñan unha tarxeta con todos os datos persoais do realizador.\nOs microrrelatos non poderán superar os 300 caracteres de extensión e a temática é libre, aínda que tamén teñen que estar integramente en galego. Deberán presentarse tamén no Concello, ou ben en rexistro ou ben a través do correo postal, impresos en A4 e firmados cun pseudónimo. Coma no caso anterior tamén deben ir acompañados dun sobre pechado onde por fóra estea escrito o pseudónimo e no interior unha tarxeta cos datos persoais.\nSó haberá un gañador de cada modalidade, e o xurado encargado de valorar as obras estará formado por dous profesionais dos medios de comunicación e pola Alcaldesa de Silleda, Paula Fernández Pena.\nO autor do mellor microrrelato gañará un e-book e o da mellor microcurta gañará un tablet; ambos premios están valorados en 100 euros; asemade, os centros educativos aos que pertenzan gañarán un lote de libros en galego cada un, valorados en 50 euros. O prazo para presentar os traballos comeza o vindeiro dia 14 de maio e rematará o 30 de xuño de 2012, e as bases atópanse en www.silleda.es.\nPublicado por as ferreiras ás 22:45\nEtiquetas: concello, concursos, Silleda


Prácticas de laboratorio A2 B9 B8 C4 28 56 84\nSesión maxistral Presentación dos temas máis teóricos da materia (PRESENCIAL)\nTraballos tutelados Proxectos propostos relacionados coas técnicas empregadas nas prácticas de laboratorio (ONLINE)\nPrácticas de laboratorio Creación de animacións 2D. Manexo dos efectos básicos. Creación de símbolos e tipos de texto. Publicación de animacións. Aprendizaxe da metodoloxía de animación interactiva. Creación de xogos 2D. (PRESENCIAL)\nPresentación oral Presentacións de traballos e proxectos (ONLINE)\nTraballos tutelados A3 B3 C2 Traballos baseados nos coñecementos adquiridos na materia e realizados co seguimento do docente 80\nPrácticas de laboratorio A2 B9 B8 C4 Exercicios realizados nas clases prácticas da asignatura 20


A Galipedia fai dez anos e o Apalabrados ten xa versión en galego | Noticias de Galicia | CRTVG\nA Galipedia fai dez anos e o Apalabrados ten xa versión en galego\nPublicado o 14/03/2013 10:25\nA lingua galega sobe un chanzo na internet grazas á Galipedia. Coincidindo co seu décimo aniversario, a Wikipedia en galego acaba de chegar aos 100.000 artigos e isto significa que a nosa lingua aparece agora na rede mellor posicionaba e en letras máis grandes.\nDetrás deste avance está o traballo de algo máis de trescentos galegos que de xeito anónimo e voluntario soben cada día contidos á que é xa a maior enciclopedia do mundo.\nPara Manuel Galego, director de culturagalega.org, a Galipedia a cifra dos 100.000 artigos demostra o interese da sociedade galega por compartir información na súa propia lingua.\nNon ten publicidade, é libre e está feita desde abaixo. Un dos editores, Elisardo Juncal, explica que "achegar contidos é sinxelo. Só hai que darlle ao botón de editar e pode facerse de xeito completamente anónimo".\nA elaboración da Galipedia é un traballo anónimo e non remunerado. Aos case 330 editores activos, como a Elisardo, repórtalles a satisfación de contribuír a democratizar o coñecemento e a normalizar o uso da lingua. Pero cómpren máis editores. Hai poucas mulleres e zonas de Galicia pouco representadas, como a provincia de Ourense.\nA partir de agora xa poderemos xogar ao 'Apalabrados' en galego. A empresa Cilenis, con sede en Santiago encargouse de facer a versión no noso idioma desta aplicación.\nO 'Apalabrados' estaba dispoñible nunha ducia de linguas, entre elas o castelán, o catalán, ou o euskera. A aplicación foi creada pola empresa arxentina Etermax e hoxe en día o xogo conta con máis de 2 millóns de seguidores en todo o mundo.\nDin os creadores da versión en galego que isto responde a unha demanda de moitos usuarios que levaban tempo pedíndoo a través das redes sociais. Con esta nova versión do 'Apalabrados', queda demostrado que o galego e as novas tecnoloxías poden camiñar da man.\nEntrevista a Henrique Monteagudo, académico da RAG


Frederick (gal) - Librería Carmen\n“E ti, por que non traballas, Frederick?”, preguntábanlle os demais. “Eu traballo”, respondíalles Frederick. “Apaño raios de sol para os fríos días do inverno”. Unha familia de ratiños recolle provisións e todos traballan, agás Frederick, que aparentemente non fai nada. Pero sen que os demais o saiban, el tamén se aprovisiona: raiolas de sol, cores, palabras... Cando chega o inverno, os seus compañeiros recoñecen que a súa misión poética fora esencial para que os ratos sobrelevaran mellor a crueza da estación invernal. E así Frederick é aceptado tal e como é.